കുന്ദമംഗലത്ത് അശ്ലീല വീഡിയോകള് കാണിച്ച് 12 വയസ്സുള്ള മകളെ സെക്സിന് പ്രേരിപ്പിച്ച് പിതാവ് പലതവണ സ്വകാര്യ ഭാഗങ്ങളില് കടന്നുപിടിച്ചു... വിവരം പുറത്ത് പറഞ്ഞാല് ഉമ്മയെയും ഇളയ സഹോദരിയെയും കൊല്ലുമെന്ന് ഭീഷണിപ്പെടുത്തി: സംഭവം പുറത്തായത് പഠനത്തില് പിന്നാക്കം പോയ കുട്ടിയെ അധ്യാപകര് ശ്രദ്ധിച്ചതോടെ : അന്വേഷണത്തിനിടെ പിതാവ് വിദേശത്തേയ്ക്ക് കടന്നു അശ്ലീല വീഡിയോ കാണിച്ച് 12 വയസ്സുള്ള മകളെ പീഡിപ്പിക്കാന് ശ്രമിച്ച പിതാവ് വിദേശത്തേക്ക് കടന്നു. പിതാവ് ഉപദ്രവിക്കുന്ന വിവരം കുട്ടി അധ്യാപകരെ അറിയിച്ചതിനെ തുടര്ന്നാണ് കുന്ദമംഗലം പൊലീസ് കേസ് അന്വേഷിക്കുന്നതിനിടെ ഇയാള് വിദേശത്തേയ്ക്ക് കടന്നത്. മകളുടെ സ്വകാര്യ ഭാഗങ്ങളില് കടന്നുപിടിക്കുകയും അശ്ലീല വീഡിയോകള് കാണിച്ച് സെക്സിന് പ്രേരിപ്പിക്കുകയും ചെയ്യുന്നുവെന്നാണ് പിതാവിനെതിരെ കുട്ടിയുടെ പരാതി. പിതാവിന്റെ ഭീഷണിയെ തുടര്ന്ന് വീട്ടില് പറയാതിരുന്ന കുട്ടി അധ്യാപകരെ വിവരം അറിയിക്കുകയായിരുന്നു. പലതവണ ശരീരത്തിലെ സ്വകാര്യ ഭാഗങ്ങളില് കടന്നുപിടിച്ചു. പുറത്ത് പറഞ്ഞാല് ഉമ്മയെയും ഇളയ സഹോദരിയെയും കൊല്ലുമെന്ന് ഭീഷണിപ്പെടുത്തി. അതിനാല് വിവരം ആരും പുറത്തറിഞ്ഞില്ല. ഒടുവില് പഠനത്തില് പിന്നാക്കം പോയപ്പോഴാണ് കുട്ടിയെ അധ്യാപകര് ശ്രദ്ധിച്ചതും വിവരം പുറത്തായതും. ഇക്കാര്യം പലതവണ ശ്രദ്ധയില്പ്പെടുത്തിയപ്പോഴും കുന്ദമംഗലം പൊലീസ് മുഖവിലയ്ക്കെടുത്തില്ലെന്നും ആക്ഷേപമുണ്ട്. എന്നാല് അന്വേഷണം പുരോഗമിക്കുകയാണെന്നാണ് പൊലീസ് വാദം. വീസ റദ്ദാക്കി പ്രതിയെ തിരിച്ചെത്തിക്കാനാണ് നീക്കം. കഴിഞ്ഞ മാസം 28നാണ് കുട്ടിയുടെ പരാതി അധ്യാപകര് പൊലീസില് അറിയിക്കുന്നത്. ചൈല്ഡ് ലൈന് വഴിയെത്തിയ പരാതിയില് പിതാവിനെതിരെ പൊലീസ് അന്വേഷണം നടത്തുന്നതിനിടെയാണ് പ്രതി നാടുവിട്ടത്. കുട്ടിയുടെ മാതാപിതാക്കള് തമ്മിലുള്ള പ്രശ്നത്തില് കുട്ടിയെ ബലിയാടാക്കുകയാണെന്ന സംശയത്തില് പൊലീസ് കൂടുതല് അന്വേഷണം നടത്തുന്നതിനിടെയാണ് പ്രതി മുങ്ങുന്നത്, പിതാവിനെതിരെ ഗാര്ഹിക പീഡനത്തിന് കുട്ടിയുടെ മാതാവ് പരാതി നല്കിയതാണ് സംശയത്തിനിടയാക്കിയത്. എന്നാല് കുട്ടിയുടെ പരാതി സത്യമാണെന്ന് ബോധ്യപ്പെട്ടപ്പോഴേക്കും പ്രതി നാടുവിട്ടു.